Vuosi 1953 oli Nitzschken todellinen menestysvuosi, sillä Itä-Saksan mestaruuden lisäksi hänestä tuli Euroopan mestari, kun hän Varsovassa käydyissä kisoissa kukisti Unkarin Szabon ja välierissä Länsi-Saksan Helmut Pfirrmannin sekä loppuottelussa kisojen isäntämaan Puolan Tadeusz Grzelakin. Myöhemmin kesällä 1953 Nitzschke voitti Bukarestin Kansainvälisten Nuorisofestivaalien kevyessä raskaassa sarjassa pistein jälleen Puolan Tadeusz Grzelakista. Seuraavana vuonna hän kilpaili pääosin ylemmässä eli raskaassa sarjassa voittaen Itä-Saksan mestaruuden ja muutamia maaotteluita.